CELEX: 31982R2950
Language: el
Date: 1982-11-04 00:00:00
Title: Κανονισμός (EOK) αριθ. 2950/82 τής Επιτροπής τής 4ης Νοεμβρίου 1982 περί καθορισμού ορισμένων συντελεστών πού εφαρμόζονται στά σιτηρά τά οποία εξάγονται υπό μορφή ορισμένων οινοπνευματωδών ποτών γιά τήν περίοδο από 1η Αυγούστου 1982 ώς τίς 31 Ιουλίου 1983

Avis juridique important

|

31982R2950

Κανονισμός (EOK) αριθ. 2950/82 τής Επιτροπής τής 4ης Νοεμβρίου 1982 περί καθορισμού ορισμένων συντελεστών πού εφαρμόζονται στά σιτηρά τά οποία εξάγονται υπό μορφή ορισμένων οινοπνευματωδών ποτών γιά τήν περίοδο από 1η Αυγούστου 1982 ώς τίς 31 Ιουλίου 1983  

Επίσημη Εφημερίδα αριθ. L 309 της 05/11/1982 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 2950/82 ΤΗΣ ΕΠΙΤΡΟΠΗΣ  της 4ης Νοεμβρίου 1982  περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο από 1η Αυγούστου 1982 ως τις 31 Ιουλίου 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για την χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων οινοπνευματωδών ποτών καθώς και των κριτηρίων καθορισμού του ύψους αυτών, και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,  Εκτιμώντας:  ότι το άρθρο 3 παράγραφος 1 του κανονισμού (ΕΟΚ) αριθ. 1188/81 προβλέπει ότι οι ποσότητες σιτηρών στις οποίες εφαρμόζεται η επιστροφή είναι οι ποσότητες σιτηρών που τίθενται υπό έλεγχο και οι οποίες πολλαπλασιάζονται επί συντελεστή που καθορίζεται κάθε χρόνο από το ενδιαφερόμενο Κράτος μέλος· ότι ο συντελεστής αυτός εκφράζει την υφιστάμενη σχέση μεταξύ των συνολικών εξαχθεισών ποσοτήτων και των συνολικών ποσοτήτων του σχετικού οινοπνευματώδους ποτού που έχουν διατεθεί στο εμπόριο· ότι η παράγραφος 3 του ίδιου άρθρου του κανονισμού (ΕΟΚ) αριθ. 1188/81 προβλέπει ότι ο συντελεστής μπορεί να διαφοροποιηθεί σε σχέση με τα χρησιμοποιηθέντα σιτηρά·  ότι, με τον κανονισμό (ΕΟΚ) αριθ. 2328/82 της Επιτροπής (4) καθορίζεται για την περίοδο από την 1η Αυγούστου 1982 ως τις 31 Ιουλίου 1983 ένας συντελεστής για την κριθή που έχει μεταποιηθεί σε βύνη και χρησιμοποιείται στο Ηνωμένο Βασίλειο για την παρασκευή του «malt whisky»· ότι μετά τα συμπληρωματικά στοιχεία που έχουν δοθεί πρόσφατα στην Επιτροπή πρέπει να καθοριστούν για την ίδια περίοδο όλοι οι άλλοι συντελεστές που εφαρμόζονται στο Ηνωμένο Βασίλειο·  ότι οι τροποποιήσεις που επήλθαν στον κανονισμό (ΕΟΚ) αριθ. 1842/81 της Επιτροπής (5) με τον κανονισμό (ΕΟΚ) αριθ. 2938/82 (6) επιτρέπουν ήδη τον καθορισμό των συντελεστών αυτών με τη νέα μέθοδο υπολογισμού·  ότι το άρθρο 3 παράγραφος 2 δεύτερη περίπτωση του κανονισμού (ΕΟΚ) αριθ. 1188/81 προβλέπει ότι ο συντελεστής προσαρμόζεται αν η προβλεπόμενη εξέλιξη των εξαγωγών των σχετικών οινοπνευματωδών ποτών ενός από τα ενδιαφερόμενα Κράτη μέλη παρουσιάζει τάση προς αισθητή μεταβολή· ότι μια τέτοια εκτίμηση μπορεί να γίνει αφού ληφθεί υπόψη περίοδος αναφοράς επαρκώς μακρά, για να εξαλειφθούν ασήμαντες βραχείες διακυμάνσεις· ότι περίοδος έξι χρόνων που προηγείται του εν λόγω έτους φαίνεται να πληροί την προϋπόθεση αυτή· ότι επιπλέον μία ετήσια διαφορά μικρότερη από το 1 % μεταξύ των αντίστοιχων εξελίξεων των εξαγωγών και των συνολικών ποσοτήτων που διατέθηκαν στο εμπόριο δεν μπορεί να παρουσιάζει τάση προς αισθητή μεταβολή·  ότι ενδείκνυται να προσαρμοστούν κατά τέτοιο τρόπο ορισμένοι συντελεστές ώστε να λαμβάνεται υπόψη η τάση προς μείωση των εξαγωγών του Ηνωμένου Βασιλείου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από την 1η Αυγούστου 1982 ως τις 31 Ιουλίου 1983, οι συντελεστές που αναφέρονται στο άρθρο 3 του κανονισμού (ΕΟΚ) αριθ. 1188/81, που εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του «grain whisky», καθορίζονται σύμφωνα με το παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Νοεμβρίου 1982.  Για την Επιτροπή  Poul DALSAGER  Μέλος της Επιτροπής    (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 121 της 5. 5. 1981, σ. 3.  (4) ΕΕ αριθ. L 250 της 26. 8. 1982, σ. 13.  (5) ΕΕ αριθ. L 183 της 4. 7. 1981, σ. 10.  (6) ΕΕ αριθ. L 308 της 4. 11. 1982, σ. 12.   ΠΑΡΑΡΤΗΜΑ  1.2,3 //   //   //   // Συντελεστής εφαρμοζόμενος στο  Ηνωμένο Βασίλειο   // Περίοδος εφαρμογής   // Συντελεστής εφαρμοζόμενος  1.2.3 //   //   //   //   // στήν κριθή που χρησιμοποιείται  στην παρασκευή «grain whisky» (1)   // στά άλλα σιτηρά  που χρησιμοποιούνται  στην παρασκευή «grain whisky»  //   //   //   // 1η Αυγούστου 1982 έως 31 Ιουλίου 1983  // 0,575  // 0,565  //   //   //  (1) Συμπεριλαμβανομένης της κριθής που έχει μεταποιηθεί σε βύνη.